Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: A személyi jövedelemadóról szóló 1995. évi CXVII. törvény (a továbbiakban: Szja. tv.) 4. §-ának (1) bekezdése a
Paragraph Index: 719

A személyi jövedelemadóról szóló 1995. évi CXVII. törvény (a továbbiakban: Szja. tv.) 4. §-ának (1) bekezdése a jövedelem adójogi fogalmát a következőképpen határozza meg: „Jövedelem a magánszemély által az adóévben bármilyen címen és formában megszerzett bevétel egésze, vagy az e törvényben elismert költségekkel csökkentett része vagy annak e törvényben meghatározott hányada.” Az Szja. tv. 4. §-ának (2) bekezdése határozza meg a bevétel fogalmát, mely szerint: bevétel a magánszemély által az adóévben — akkor is, ha az korábbi vagy későbbi évekre vonatkozik — megszerzett, a tevékenység ellenértékeként vagy más jogcímen kapott vagyoni érték az e 2001/149. szám törvényben meghatározott kivételekkel. E körbe tartozik különösen a készpénz, a jóváírás, a kifizető által a magánszemély helyett fizetett kiadás, az elengedett vagy átvállalt tartozás, a társas vállalkozásba adózatlanul befektetett vagyoni érték annak kivonásakor, a természetben kapott vagyoni érték, ideértve az ingó vagyontárgyat, az ingatlant, a vagyoni értékű jogot, az értékpapírt, a szolgáltatást.” Az Szt. és az Szja. tv. bemutatott rendelkezéseiből kitűnik, hogy azok — szemben az Ör. támadott szakaszával — a különböző mértékű jövedelmekre vonatkozóan nem állapítanak meg olyan minimumértéket, amelyet alacsonyabb összegű jövedelem esetében vagy jövedelem hiányában is — mintegy törvényi minimumként — kellene kötelezően figyelembe venni a szociális ellátásokra való jogosultság vizsgálatakor.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes